Fjórum dögum eftir að móðir hinnar átta ára gömlu Alyssu hafði komið öryggismyndavél fyrir í herbergi hennar , heyrði hún drungalega tónlist úr herbergi sínu . Þegar hún fór þar inn fór maður að tala við hana og sagðist hann vera jólasveinninn . Hakkari hafði öðlast aðgang að öryggisvél frá fyrirtækinu Ring og notaði hann tækifærið til að hrella stúlkuna og hvatti hana til að rústa herbergi sínu . Fleiri sambærileg atvik hafa gerst vestanhafs á undanförnum vikum og er útlit fyrir að einn hakkari hafi fylgst með fjölskyldu í nokkra daga . Ashley LeMay hafði keypt myndavélina , sem inniheldur hátalara sem notendur geta talað í gegnum , til að fylgjast með dætrum sínum þegar hún væri á næturvöktum en hún er hjúkrunarfræðingur . Héraðsmiðillinn WMC 5 ræddi við Ashley og fékk upptöku af atvikinu . CNN segir minnst þrjú sambærileg atvik hafa gerst á undanfarinni viku . Fólk hafi verið áreitt á heimilum sínum af aðilum sem voru að fylgjast með þeim í gegnum netið . Faðir í Nebraska varð var við að dóttir hans var að tala við einhvern í gegnum myndavél sem var í eldhúsi þeirra . Þá vaknaði kona í Atlanta við að maður sem sagðist vera að horfa á hana sagði henni að vakna . Í öðru tilfelli hreytti hakkari rasískum ummælum í par af tveimur kynþáttum . Sá sagði hluti sem gáfu til kynna að hann hefði fylgst með þeim í einhverja daga . Forsvarsmenn Ring segja að hakkarar hafi ekki brotið öryggiskerfi myndavélanna á bak aftur né að gögn hafi leikið frá fyrirtækinu . Þess í stað séu notendur að nota gömul lykilorð sem þeir hafi notað áður og hafa mögulega lekið á netið . Einnig hafði fólkið hafi ekki sett upp tveggja skrefa innskráningu , eins og lagt er til .